b'\n_START_ARTICLE_\nAnton Terbovec\n_START_SECTION_\n\xc5\xbdivljenjepis\n_START_PARAGRAPH_\nTerbovec se je leta 1906 odselil v ZDA, kjer se je pre\xc5\xbeivljal kot tovarni\xc5\xa1ki delavec in vrtnar v Clevelandu ter kot rudar v Pensilvaniji in Utahu. Od leta 1909 do 1915 in 1920 do 1925 je kro\xc5\xa1njaril po Ameriki in pomagal zbirati fotografsko gradivo publicistuTrunku za knjigo Amerika in Amerikanci. Od 1910 je bil \xc4\x8dlan SNPJ, 1912 do 1915 predsednik njenega glavnega nadzornega odbora , ter od leta 1915 do 1920 njen glavni blagajnik. Od leta 1915 do 1918 je sourejal Prosveto. Nato je bil urednik revij The Slovenian Review in The Jugo-Slov Review (1917 do 1919) ter Nove dobe (1925 do 1957).\n_START_SECTION_\nLiterarno delo\n_START_PARAGRAPH_\nTerbovec je potopisne, avtobiografske in spominske pripovedi objavljal v Novi dobi, Glasu naroda, Prosveti, Glasu svobode in drugih revijah. Pisal je tudi kratke ljubezenske zgodbe in \xc4\x8drtice za otroke.'